Testarea ventilelor electromagnetice şi a releelor
|  | Descriere
Descriere
| Testarea ventilelor electromagnetice şi a releelor
Ventil electromagnetic reglat | 4 şi 2 = înfăşurare de lucru 3 şi 1 = înfăşurare de măsurare
Ventil electromagnetic cu 2 căi | 4 şi 2 = înfăşurare de lucru
La ce serveşte această funcţie? Diagnoza vă oferă posibilitatea de a acţiona ciclic toate elementele de control şi vizualizare, cum ar fi ventilele electromagnetice, ieşirile releelor, lămpile de avertizare (actuatori). În timp ce acţionează aceste elemente programul analizează starea semnalului de ieşire şi îl trimite ca mesaj de răspuns modulului de diagnoză. În cazul unei ieşiri defecte se poate stabili imediat dacă ieşirea este OK d.p.d.v. electric, sau dacă circuitul a fost întrerupt din cauza unui scurtcircuit sau cablu rupt. Pentru a primi un mesaj de răspuns perceptibil şi vizibil de la actuatori, ieşirile sunt testate ciclic cu o frecvenţă joasă. În felul acesta se poate verifica dacă s-a blocat sau nu un anumit ventil electromagnetic, fără a-l demonta sau a desface cutia de viteze. Testul se desfăşoară în următoarele etape succesive: Test ventil electromagnetic - buton [ MV ] Test linie Sense - buton [ SENSE ] Test ieşiri digitale - buton [ REL ] Testul automat - butonul [ F2 ] Cu tasta F2 se iniţiază un test automat al tuturor actuatorilor. Aceştia sunt acţionaţi scurt timp (ventile electromagnetice), resp. controlaţi (test bobine de măsurare) pentru a stabili în se stare se află. În funcţie de nivelul de diagnosticare se face distincţia între:
Text afişat | Simbol afişat
Defect |
Cablu întrerupt |
Scurtcircuit |
Nedefinit în set de date | [ - ]
Operaţiune de control OK |
În cazul apariţiei unor erori în timpul operaţiunii de control în memoria de erori veţi găsi o descriere detailată a actuatorului şi a schemei sale electrice. Tot acolo veţi găsi şi instrucţiunile de reparare. Testul individual Actuatorii pot fi testaţi şi separat. Faceţi un click pe butonul corespunzător sau introduceţi simbolul respectiv. Testul individual se va desfăşura până când veţi acţiona un nou actuator sau veţi ieşi din meniu, resp. până când nu mai sunt îndeplinite condiţiile pentru acţionarea actuatorului. Testele individuale folosesc în primul rând la depistarea unui contact slăbit. În timp ce testul rulează puteţi de exemplu să mişcaţi cablul sau conectorul pentru a afla dacă acolo e vorba de un contact slăbit. În cazul în care la testul bobinei de măsurare apar anumite erori, testul va trebui pornit din nou de fiecare dată. Alimentarea MV (dS) În acest câmp se poate observa dacă tensiunea de alimentare a ventilelor electromagnetice (MV) este OK. Toţi actuatorii sunt conectaţi la sursa de alimentare prin intermediul releului dS. Dacă acest releu este defect, el va apărea în fereastră "încercuit cu roşu". Dacă este "bifat cu verde" înseamnă că tensiunea de alimentare a MV este OK. Bobinele de măsurare de la ventilele electromagnetice Bobinele de măsurare de la electroventile sunt afişate în coloana din dreapta (EKM, DKM, SKM, PBM, RBKM şi TBM). Starea în care se află circuitele bobinelor de măsurare este afişată în patru moduri. În fereastra cu text Cu un simbol în fereastra actuatorului respectiv Cu caracteristica de tensiune, în fereastra de monitorizare Cu valoarea medie a tensiunii la integrator Circuitele bobinelor de măsurare conduc spre doi integratori, IGR1 şi IGR2, care, pe baza tensiunii calculate de ei, stabilesc forţa generată de pistonul electromagnetic. Integratorul 1 este conectat la înfăşurările de măsurare ale electroventilelor EK, DK, SK şi PB - integratorul 2 calculează tensiunea din bobinele de măsurare ale ventilelor RBK şi TB. Tensiunea medie va trebui să fie egală cu 1,8 V în timpul testului bobinelor magnetice. ATENŢIE! - Erorile de la bobinele de măsurare nu se înregistrează în memoria de erori Bobinele de lucru de la ventilele electromagnetice Bobinele de lucru de la electroventile sunt afişate în coloana din stânga a ferestrei actuatorilor (EK, DK, SK, PB, RBK, TB, WP, WR, RBG şi TB). Bobinele de lucru sunt acţionate ciclic. Acest lucru permite, datorită unui răspuns perceptibil, să se stabilească dacă mecanismul electroventilului s-a blocat sau nu. În cutia de viteze există următoarele ventile electromagnetice: EK - Ventil electromagnetic de reglare ambreiaj de intrare TB - Ventil electromagnetic de reglare frână turbină PB - Ventil electromagnetic de reglare frână pompă DK - Ventil electromagnetic de reglare ambreiaj de blocare SK - Ventil electromagnetic de reglare ambreiaj rapid - numai la cutiile cu 4 trepte RBK - Ventil electromagnetic de reglare ambreiaj frână convertizor / mers înapoi piston mic RBG - Ventil electromagnetic I/O frână convertizor / mers înapoi piston mare WP - Ventil electromagnetic I/O ventil ieşire convertizor - presiune necontrolată WR - Ventil electromagnetic I/O ventil ieşire convertizor - presiune controlată Testarea liniei SENSE Dacă linia Sense intră în contact cu masa cutiei de viteze se vor produce atunci schimbări bruşte de viteză. Testul se bazează pe faptul că o bobină de măsurare prin a cărei înfăşurare de lucru nu trece curent nu va induce nici o tensiune. Testul liniei SENSE se afişează cu ajutorul unui indicator care, dacă linia SENSE este OK, va rămâne permanent în jurul valorii de aprox. 1,2 V. În cazul unei defecţiuni tensiunea va scădea sub limitele admise de 0,8 V, resp. 1,6 V. Testul poate fi oricând repetat cu ajutorul tastei [ F3 ]. Releul şi ieşirile variabile Ieşirile releului sunt acţionate ciclic. Acest lucru permite, datorită unui răspuns perceptibil, să se stabilească dacă mecanismul releului s-a blocat sau nu. ATENŢIE! - La ieşirile releului nu se vor conecta alte relee. De exemplu, la releu pot fi conectate direct lămpi de semnalizare (TL, ZW, TOEL). În acest caz nu veţi primi nici un răspuns perceptibil, dar veţi vedea semnalizând elementul respectiv. În blocul de control pot fi activate următoarele funcţii: ZW - lampa centrală de avertizare Releul dW al frânei convertizorului Releul dN de la comutator turaţie Releul dR de la lămpile de mers înapoi TL - iluminare selector de viteze dHSB - releu frână de staţionare dNEUTR - indicator priză de putere între motor şi cutie de viteze +FB/+HB - tensiune de alimentare traductor de frână (vezi instrucţiuni speciale) TOEL - lampă de avertizare temperatură ulei cutie de viteze MMR - semnal reducere cuplu motor Prioritatea erorilor la ieşirile digitale Prioritatea erorilor la ieşirile digitale poate fi modificată în timpul testului. Vă stau la dispoziţie treptele de prioritate (B), (C) şi (OFF). (B) - Eroarea se va înregistra în memoria de erori şi va fi semnalizată pe selectorul de viteze. (C) - Eroarea se va înregistra în memoria de erori. În cazul unei defecţiuni eroarea nu va fi semnalizată pe selectorul de viteze. (OFF) - Eroarea nu se va mai înregistra în memoria de erori. În cazul unei defecţiuni eroarea nu va fi semnalizată pe selectorul de viteze. Configuraţia se va activa de-abia în următorul ciclul de lucru, deci după oprirea şi pornirea motorului. Cum procedăm când se afişează o defecţiune? În cazul apariţiei unor defecţiuni în timpul operaţiunii de control, în memoria de erori (funcţia de diagnoză B din meninul principal) veţi găsi o descriere detailată a actuatorului şi a schemei sale electrice. Tot acolo veţi găsi şi instrucţiunile de reparare. Instrucţiuni speciale La testarea ieşirii +FB/+HB se va afişa o eroare dacă nu s-a acţionat înainte traductorul de frână sau butonul/maneta retarder. Dacă la o cutie de viteze cu 3 trepte se acţionează electroventilul SK, pe ecran va apărea mesajul că acest ventil nu a fost activat în setul de date. Acest electroventil nu există la cutiile de viteze cu 3 trepte. În cazul în care cablurile de semnal turaţie nu au fost corect ecranate din cauza montării greşite a cablului dintre blocul de control şi cutia de viteze, în timpul acţionării ciclice a electroventilelor pot apărea interferenţe, urmate de întreruperea bruscă a testului actuatorilor, deoarece nu a fost îndeplinită una din condiţiile de siguranţă (turaţie motor zero) impuse.
© by Voith Turbo GmbH & Co. KG send remarks to markus.zwickel@voith.com (documentation department)