Sistemul preventiv de avertizare
|  | Descriere
|  | Diagrama de lucru şi procesul de adaptare
|  | Controlul presiunii de reglare
|  | Controlul timpului de schimbare a vitezelor
|  | Controlul patinării
Descriere Sistemul preventiv de avertizare supraveghează în timpul mersului modul în care funcţionează cutia de viteze, folosind parametrii de: turaţie presiune ulei . În anumite situaţii, cum ar fi: la apariţia unor diferenţe între mărimile măsurate şi cele teoretice, calculate la atingerea unei limite maxime admisibile sistemul preventiv de avertizare depistează la timp o eroare în funcţionarea cutiei de viteze. Prin faptul că astfel de defecţiuni ale cutiei de viteze sunt depistate la timp, blocul de control al cutiei va putea lua următoarele măsuri pentru a împiedica apariţia unor defecţiuni grave la cutia de viteze: Înregistrarea unei erori în memoria de erori Trimiterea unui semnal de avertizare către şofer Reducerea cuplului motor Schimbarea forţată într-o treaptă mai mică Reducerea cuplului de frânare la retarder Blocarea retarder-ului şi a treptelor de viteze Diagrama de lucru şi procesul de adaptare La schimbarea vitezelor unul din ambreiajele multidisc se deschide, iar celălalt se închide. Deschiderea şi închiderea ambreiajelor multidisc se face hidraulic, în funcţie de presiunea uleiului care este controlată în timp: La deschidere, ambreiajul multidisc se depresurizează. La închidere, presiunea uleiului (presiunea de reglare) creşte pe o anumită curbă. La închiderea ambreiajului multidisc presiunea de reglare are rolul de a strânge tot mai mult discurile acestuia. Discurile vor "patina" până când se ajunge la turaţia de sincronizare. Pentru a îmbunătăţi calitatea procesului de schimbare a vitezelor trebuie ca timpul total de comutare - dar mai ales timpul în care discurile mai patinează (timp de patinare) - să se încadreze în anumite limite. Dacă timpul de schimbare a vitezelor nu se încadrează în limitele date va creşte, resp. va scădea presiunea de reglare necesară la următoarea schimbare a vitezelor. Acest proces se numeşte proces de adaptare. Controlul presiunii de reglare Atunci când presiunea de reglare (p1) calculată în faza de adaptare ajunge la limita superioară (p2), egală cu cca. 90% din presiunea de lucru, sistemul preventiv de avertizare trimite un mesaj de eroare. Controlul presiunii de reglare la schimbarea treptelor 2-3: n1 – turaţie motor, n2 – turaţie ieşire, Δt – timp de patinare discuri ambreiaj Controlul timpului de schimbare a vitezelor Procesul de adaptare are rolul de a micşora, resp. mări presiunea de reglare, astfel încât timpul de schimbare a vitezelor să se încadreze permanent în limitele date. În anumite situaţii presiunea de reglare, chiar dacă a ajuns la valoarea maximă, nu mai poate încheia faza de comutare în timpul maxim de schimbare a vitezelor (Δt). Cu alte cuvinte, nici după acest timp maxim de comutare (t2) nu se va atinge turaţia de sincronizare, motiv din care discurile vor continua să alunece. Sistemul preventiv de avertizare va identifica această stare şi va calcula diferenţa (Δn) dintre turaţia actuală şi cea teoretică, care ar trebui să existe în cazul sincronizării complete a ambreiajului multidisc. Dacă această diferenţă de turaţie depăşeşte o anumită valoare, sistemul preventiv de avertizare va trimite un mesaj de eroare. Controlul timpului de schimbare a vitezelor la schimbarea treptelor 2-3: n1 – turaţie motor, n2 – turaţie ieşire, Δt – timp de schimbare viteze Controlul patinării După ce s-a terminat faza de schimbare mecanică a vitezelor, în mod normal arborii de la intrarea şi ieşirea din cutia de viteză se vor mai roti o anumită perioadă cu o anumită turaţie. Sistemul preventiv de avertizare va monitoriza permanent acest raport de turaţie. Dacă acest raport măsurat de senzorii de turaţie diferă de cel teoretic, sistemul preventiv de avertizare semnalizează fenomenul de patinare pe această treaptă. Controlul patinării are loc şi în timpul frânării cu retarder, pe baza comparaţiei făcute între n2 şi n3. La apariţia unui anumit grad de patinare (100 rot/min, etc.) pe o anumită perioadă de timp (1 secundă, etc.) sistemul preventiv de avertizare va trimite un mesaj de eroare.
© by Voith Turbo GmbH & Co. KG send remarks to markus.zwickel@voith.com (documentation department)